CELEX: 62016TN0338
Language: fi
Date: 2016-06-22 00:00:00
Title: Asia T-338/16 P: Valitus, jonka Richard Zink on tehnyt 22.6.2016 virkamiestuomioistuimen asiassa F-77/15, Richard Zink v. komissio, 11.4.2016 antamasta tuomiosta

22.8.2016   
            
            
               FI
            
            
               Euroopan unionin virallinen lehti
            
            
               C 305/46
            
         Valitus, jonka Richard Zink on tehnyt 22.6.2016 virkamiestuomioistuimen asiassa F-77/15, Richard Zink v. komissio, 11.4.2016 antamasta tuomiosta
   (Asia T-338/16 P)
   (2016/C 305/62)
   Oikeudenkäyntikieli: ranska
   
      Asianosaiset
   
   
      Valittaja: Richard Zink (Bamako, Mali) (edustajat: asianajajat N. de Montigny ja J.-N. Louis)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen asiassa F-77/15, Richard Zink v. komissio, 11.4.2016 antaman tuomion;
            
         
               —
            
            
               kumoamaan nimittävän viranomaisen päätöksen, jonka mukaan ulkomaankorvausta, jonka maksaminen oli virheellisesti laiminlyöty 1.9.2007 lähtien, oli maksettava pelkästään viideltä vuodelta;
            
         
               —
            
            
               velvoittamaan komission maksamaan valittajalle ne ulkomaankorvaukset, joihin tällä on oikeus 1.7.2007 lähtien, sekä viivästyskorot, jotka on laskettava Euroopan keskuspankin pääasiallisille jälleenrahoitustoimenpiteille vahvistaman korkotason mukaan korotettuna kahdella prosentilla niiden summien osalta, jotka valittajalle on jo maksettu viivästyneenä palkkana (ulkomaankorvaus) sekä vielä maksettavien summien osalta niiden erääntymisestä lukien aina siihen saakka, kunnes kaikki valittajan saatavat, jo maksettujen summien vähentämisen jälkeen, maksetaan;
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa neljään valitusperusteeseen.
   
               1)
            
            
               Ensimmäinen valitusperuste, joka perustuu henkilöstösääntöjen 62 artiklan rikkomiseen.
            
         
               2)
            
            
               Toinen valitusperuste, joka perustuu komission toimiin sovellettavan laillisuusperiaatteen loukkaamista.
            
         
               3)
            
            
               Kolmas valitusperuste, jonka mukaan viivästyneiden erääntyneiden palkkojen maksaminen pelkästään viideltä vuodelta on lainvastaista.
            
         
               4)
            
            
               Neljäs valitusperuste, jonka mukaan perusteluvelvollisuutta ei ole noudatettu.